CELEX: 32016D0320
Language: bg
Date: 2016-03-03 00:00:00
Title: Решение за изпълнение (ЕС) 2016/320 на Комисията от 3 март 2016 година за изменение на Решение 2004/842/ЕО относно правилата за изпълнение, с които държавите членки могат да разрешават предлагането на пазара на семена, които принадлежат към сортовете, за които е подадено заявление за вписване в националния каталог на сортовете на земеделските растителни видове (нотифицирано под номер С(2016) 1221) (Текст от значение за ЕИП)

5.3.2016   
            
            
               BG
            
            
               Официален вестник на Европейския съюз
            
            
               L 60/88
            
         РЕШЕНИЕ ЗА ИЗПЪЛНЕНИЕ (ЕС) 2016/320 НА КОМИСИЯТА
   от 3 март 2016 година
   за изменение на Решение 2004/842/ЕО относно правилата за изпълнение, с които държавите членки могат да разрешават предлагането на пазара на семена, които принадлежат към сортовете, за които е подадено заявление за вписване в националния каталог на сортовете на земеделските растителни видове
   
      
         (нотифицирано под номер С(2016) 1221)
      
   
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Директива 66/401/ЕИО на Съвета от 14 юни 1966 г. относно търговията със семена от фуражни култури (1), и по-специално член 4а, параграф 2 от нея,
   като взе предвид Директива 66/402/ЕИО на Съвета от 14 юни 1966 г. относно търговията със семена от зърнени култури (2), и по-специално член 4а, параграф 2 от нея,
   като взе предвид Директива 2002/54/ЕО на Съвета от 13 юни 2002 г. относно търговията със семена от цвекло (3), и по-специално член 6, параграф 2 от нея,
   като взе предвид Директива 2002/55/ЕО на Съвета от 13 юни 2002 г. относно търговията със семена от зеленчукови култури (4), и по-специално член 23, параграф 2 от нея,
   като взе предвид Директива 2002/56/ЕО на Съвета от 13 юни 2002 г. относно търговията с посадъчен материал от картофи (5), и по-специално член 6, параграф 2 от нея,
   като взе предвид Директива 2002/57/ЕО на Съвета от 13 юни 2002 г. относно търговията със семена от маслодайни и влакнодайни култури (6), и по-специално член 6, параграф 2 от нея,
   като има предвид, че:
   
               (1)
            
            
               С Решение 2004/842/ЕО на Комисията (7) се определят правилата по отношение на официалните етикети върху опаковките със семена от сортове, за които е подадено заявление за вписване в националния каталог на сортовете на земеделските растителни видове.
            
         
               (2)
            
            
               През последните години бяха констатирани няколко случая на използване с измамна цел на официалните етикети. Поради това следва сигурността на официалните етикети да се подобри в съответствие с наличните понастоящем технически познания, за да се предотвратят такива измамни практики. С оглед на това и с цел да се даде възможност на компетентните органи да подобрят воденето на отчетност и контрола на процесите на отпечатване, разпространение и използване на отделните официални етикети от операторите, както и да проследяват партидите семена, следва сигурността на официалните етикети да се подобри чрез включването на официално определен пореден номер в тези официални етикети.
            
         
               (3)
            
            
               Настоящото решение и Директива за изпълнение (ЕС) 2016/317 на Комисията (8) следва да започнат да се прилагат от една и съща дата с цел да се осигури еднакво третиране по отношение на изискванията за всички потребители на съответните етикети. Следователно настоящото решение следва да се прилага от 1 април 2017 г.
            
         
               (4)
            
            
               Поради това Решение 2004/842/ЕО следва да бъде съответно изменено.
            
         
               (5)
            
            
               Мерките, предвидени в настоящото решение, са в съответствие със становището на Постоянния комитет по растенията, животните, храните и фуражите,
            
         ПРИЕ НАСТОЯЩОТО РЕШЕНИЕ:
   Член 1
   Изменение на Решение 2004/842/ЕО
   В член 9, параграф 2 от Решение 2004/842/ЕО се вмъква следната буква аа):
   
      
                  „аа)
               
               
                  официално определен пореден номер;“.
               
            
   Член 2
   Адресати
   Адресати на настоящото решение са държавите членки.
   Член 3
   Дата на прилагане
   Настоящото решение се прилага от 1 април 2017 г.
   
      Съставено в Брюксел на 3 март 2016 година.
      
         
            За Комисията
         
         Vytenis ANDRIUKAITIS
         
            Член на Комисията
         
      
   
   
      (1)  ОВ 125, 11.7.1966 г,, стр. 2298/66.
   
      (2)  ОВ 125, 11.7.1966 г,, стр. 2309/66.
   
      (3)  ОВ L 193, 20.7.2002 г., стр. 12.
   
      (4)  ОВ L 193, 20.7.2002 г., стр. 33.
   
      (5)  ОВ L 193, 20.7.2002 г., стр. 60.
   
      (6)  ОВ L 193, 20.7.2002 г., стр. 74.
   
      (7)  Решение 2004/842/ЕО на Комисията от 1 декември 2004 г. относно правилата за изпълнение, с които държавите членки могат да разрешават предлагането на пазара на семена, които принадлежат към сортовете, за които е подадено заявление за вписване в националния каталог на сортовете на земеделските растителни видове (ОВ L 362, 9.12.2004 г., стр. 21).
   
      (8)  Директива за изпълнение (ЕС) 2016/317 на Комисията от 3 март 2016 г. за изменение на директиви 66/401/ЕИО, 66/402/ЕИО, 2002/54/ЕО, 2002/55/ЕО, 2002/56/ЕО и 2002/57/ЕО на Съвета по отношение на официалния етикет на опаковките със семена (вж. страница 72 от настоящия брой на Официален вестник).